તેઓ કહે છે કે… ‘૩૦૦ વિઘા પૈકી મેં ૧૧૦ વિઘા જમીનમાં બટાકા વાવ્યા છે.. એક કંપની સાથે કોન્ટ્રાક્ટ કર્યો છે.. નક્કી કરેલા ભાવે તેઓ મારી પાસેથી બટાકા ખરીદે છે.. એટલે મારે બઝાર શોધવા નથી જવું પડતું.. સેન્ટર ઓફ એક્સેલન્સ ફોર વેજીટેબલના કારણે મને મોટો ફાયદો થયો છે… અમે પહેલા જમીનમાં ધરૂ ઉગાડતા હતા પણ તેનો જોઈએ એટલો ફાયદો નહતો થતો… સેન્ટર ઓફ એક્સેલન્સ ફોર વેજીટેબલમાંથી પ્લગ નર્સરીમાં ઉગાડેલુ ધરૂ અમારે માટે માતબર ઉત્પાદન આપનારું પુરવાર થયું છે…’ સમીરભાઈના પત્ની દક્ષાબેન પણ ખેતીમાં મદદરૂપ થાય છે. સમીરભાઈ બહારના કામ સંભાળે છે જ્યારે દક્ષાબેન સ્થાનિક કામ સંભાળે છે…ખેતરમાં ડ્રીપ અને સોલાર પેનલ પણ નંખાવી છે એટલે પાણી અને વીજળી એમ બન્નેનો ખર્ચ અત્યંત ન્યુનતમ આવે છે..કૃષિ ક્ષેત્રે જ્યારે દેશ વિકાસ કરી રહ્યો છે, ત્યારે બાગાયતી પાકોનો તેમાં ફાળો વિશેષ સ્થાન ધરાવે છે. ગુજરાત રાજ્ય બાગાયતી પાકોની ખેતી તેમજ ઉત્પાદન માં પણ મોખરાનું સ્થાન ધરાવે છે. રાજ્યમાં શાકભાજી પાકોની ખેતી નો વ્યાપ વધી રહ્યો છે તેવા સમયમાં ઉચ્ચતમ ટેકનોલોજી, નિદર્શન, માર્ગદર્શન, તાલીમ વિ. મળી રહે તે હેતુથી ઈન્ડો-ઈઝરાયલ પ્રોજેક્ટ અંતર્ગત ગુજરાત ખાતે સૌપ્રથમ સેન્ટર ઓફ એક્સલન્સ ફોર વેજીટેબલ કાર્યરત કરાયું જેની મુખ્ય કામગીરી શાકભાજી ની ખેતીની વિવિધ પધ્ધતિઓની તાલીમ, રાહતદરે રોગ મુક્ત ધરૂ ઉછેર, શાકભાજી પાકો તથા તેની જાતોના નિદર્શનો, ગ્રીનહાઉસ તથા નેટહાઉસના પાકોના નિદર્શન અને માહિતી, શાકભાજીની રક્ષિત ખેતી માટે નવી જાતોનું સ્ક્રિનીંગ કરવું, ચોકસાઈપૂર્વક (Precision Farming) ખેતી વિશે નિદર્શન અને સમજણ આપવી, શાકભાજીના ગ્રેડીંગ, પેકિંગ અને કાપણી પછીના વ્યવસ્થાપન માટેની શ્રુંખલાનું નિદર્શન કરવું, ઇન્ડો-ઇઝરાયેલ ટેકનૉલોજીની આપ-લે વિ. છે.